*Tämä artikkeli kertoo Tallinna Sadam -nimisestä satamayhtiöstä, joka toimii usealla paikkakunnalla Virossa. Siihen kuuluvasta Tallinnan matkustajasatamasta (Tallinnan vanhankaupungin satama) on oma artikkelinsa.*

**AS Tallinna Sadam** (engl. *Port of Tallinn*) on Viron valtion enemmistöomistuksessa oleva satamayhtiö, joka omistaa yhteensä viisi matkustaja- ja tavaraliikenteen satamaa Virossa. Lisäksi se omistaa Muugan ja Paldiskin eteläsataman yhteydessä olevat teollisuus- ja logistiikkapuistot. Yhtiö on listattu Tallinnan pörssiin.

Tallinna Sadamin liikevaihto oli vuonna 2020 noin 107,4 miljoonaa euroa. Yhtiön markkina-arvo oli vuoden 2020 lopussa noin 473,4 miljoonaa euroa.

Historia
--------

Viron valtio-omisteinen satamayhtiö AS Tallinna Sadam julkisti toukokuussa 2018 aikomuksensa listata vähemmistöosuuden yhtiöstä Tallinnan pörssiin. Viron hallituksen mukaan sen tavoite Tallinna Sadamin listauksella oli uusien sijoitusmahdollisuuksien tarjoaminen maassa sekä paikallisen pääomamarkkinan kehittäminen. Talous- ja viestintäministeri Kadri Simson katsoi myös Tallinna Sadamin tarjoavan mallin mahdollisille tuleville Viron valtio-omisteisten yhtiöiden listaamiselle.

Listautumisannin jälkeen Tallinna Sadamin osakkeen ensimmäinen kaupankäyntipäivä Tallinnan pörssissä oli 13. kesäkuuta 2018.

Liiketoiminta
-------------

Tallinnan  satama  
*Tallinna*
*Muuga*
*Paldiski*
*Saarenmaa*Tallinnan sataman yksiköiden sijainti
Tallinnan satamayhtiö omistaa Viron suurimmat satamat. Kaksi satamista sijaitsee Tallinnan kaupungissa:

* *Tallinnan matkustajasatama* eli *Vanhankaupungin satama* (vir. *Vanasadam*), matkustajaliikenteen pääsatama (LOCODE: EE VAN)
* *Paljassaaren satama* (Paljassaare sadam; LOCODE: EE PAS)

ja kolme Tallinnan ulkopuolella:

* *Muugan satama*, tavaraliikenteen suursatama (Muuga sadam; LOCODE: EE MUG)
* *Paldiskin eteläsatama* (Paldiski Lõunasadam; LOCODE: EE PLS)
* *Saarenmaan satama* (Saaremaa sadam; LOCODE: EE SMA).

### Tallinnan matkustajaliikenteen satama

*Pääartikkeli: Tallinnan matkustajasatama (Vanhankaupungin satama)*
*Tallinnan vanhankaupungin satama* (vir. *Vanasadam*) eli Tallinnan matkustajasatama (vir. *reisisadam*) on Baltian vilkkain matkustajasatama. Se sijaitsee Tallinnan keskustan äärellä. Matkustajasataman A- ja B-terminaaleista operoivat muun muassa Eckerö Line ja Viking Line sekä D-terminaalista Tallink. Tallinnasta on linjaliikennettä reiteillä Tallinna–Helsinki, Tallinna–Maarianhamina–Tukholma sekä Tukholma–Tallinna–Pietari. 

Sataman sisin osa on Amiraliteetin allas (vir. *Admiraliteedi bassein*), jossa sijaitsee vierasvenesatama, Tallinnan vanhan sataman pienvenesatama (vir. *Vanasadama Jahisadam*).

Lähteet
-------

1. 1 2 3 4 5 6 7 8  Annual Report 2020 *Tallinna Sadam*. Viitattu 24.5.2021. (englanniksi)
2. ↑  Stock exchange info *investor.ts.ee*. AS Tallinna Sadam. Viitattu 22.11.2019. (englanniksi)
3. ↑  Company: Port of Tallinn *portoftallinn.com*. AS Tallinna Sadam. Viitattu 22.11.2019. (englanniksi)[vanhentunut linkki]
4. ↑  Port of Tallinn to list shares on stock exchange *news.err.ee*.  8.5.2018. ERR News. Viitattu 22.11.2019. (englanniksi)
5. ↑  Port of Tallinn listing greater success than expected, say Ratas, Simson *news.err.ee*.  11.10.2018. ERR News. Viitattu 22.11.2019. (englanniksi)
6. ↑  Harbours *portoftallinn.com*. AS Tallinna Sadam. Viitattu 6.10.2012. (englanniksi)
7. ↑  United Nations Code for Trade and Transport Locations (UN/LOCODE) (YK:n koodiluettelo kauppa- ja liikennepaikoista, UN/LOCODE) *unece.org*. United Nations Economic Commission for Europe. Viitattu 23.8.2015. (englanniksi)

Aiheesta muualla
----------------

* Kuvia tai muita tiedostoja aiheesta **Port of Tallinn** Wikimedia Commonsissa

* Tallinna Sadam (viroksi, venäjäksi, englanniksi)

|  |  |  |  |  |  |
| --- | --- | --- | --- | --- | --- |
| 

| * n
* k
* m
OMX Baltic 10 |
| --- |
|  |
| 
* Coop Pank
* Enefit Green
* Ignitis Grupe
* LHV Group
* Merko Ehitus
* Šiaulių Bankas
* Tallink Grupp
* Tallinna Kaubamaja Grupp
* Tallinna Sadam
* Telia Lietuva

 |
|  |
| Päivitetty: 8. maaliskuuta 2023 |

 |